CELEX: 32014D1220(08)
Language: hu
Date: 2014-12-18 00:00:00
Title: A Bizottság végrehajtási határozata ( 2014. december 18. ) a 2014. évi munkaprogram megállapításáról és az uniós referencialaboratóriumoknak nyújtott pénzügyi hozzájárulásról szóló 2014/C 244/06 végrehajtási rendelet módosításáról

20.12.2014   
            
            
               HU
            
            
               Az Európai Unió Hivatalos Lapja
            
            
               C 461/22
            
         A BIZOTTSÁG VÉGREHAJTÁSI HATÁROZATA
   (2014. december 18.)
   a 2014. évi munkaprogram megállapításáról és az uniós referencialaboratóriumoknak nyújtott pénzügyi hozzájárulásról szóló 2014/C 244/06 végrehajtási rendelet módosításáról
   (2014/C 461/14)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 32. cikke (7) bekezdésére,
   tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (2) és különösen annak 30. cikkére,
   tekintettel az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 84. cikke (2) bekezdésére,
   mivel:
   
               (1)
            
            
               A 882/2004/EK rendelet 32. cikke meghatározza az Európai Unió (a továbbiakban: EU) referencialaboratóriumainak feladatait és felelősségeit.
            
         
               (2)
            
            
               Az uniós referencialaboratóriumok már benyújtották a 2015. évi munkaprogramjaikat. Ezek a munkaprogramok megfelelnek a Bizottság jelenlegi munkaprogramjában meghatározott céloknak és prioritásoknak.
            
         
               (3)
            
            
               A 2014-es állat-egészségügyi helyzet miatt, különösen a TSE és a vészhelyzeti alapot igénybe vevő betegségek kapcsán a költségvetésbe foglalt összegek nem kerültek teljes egészükben kiosztásra.
            
         
               (4)
            
            
               Ennek következményeként a fennmaradó 2014-es költségvetési előirányzatokat fel lehet használni az uniós referencialaboratóriumok 2015-ös munkaprogramjainak finanszírozására.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         A KÖVETKEZŐKÉPPEN HATÁROZOTT:
   1. cikk
   A 2014/C 244/06 végrehajtási határozat módosítása
   (1)   A 2014/C 244/06 végrehajtási határozat címében a „2015. évi” szöveg helyébe a következő szöveg lép: „2014. évi”.
   (2)   A (2) preambulumbekezdésben a „2015. évre szóló munkaprogramot” szöveg helyébe a következő szöveg lép: „2014. évre szóló munkaprogramot”.
   (3)   Az 1. cikk második bekezdésében a „2015.” szó helyébe a „2014.” szó lép.
   (4)   A 2. cikk helyébe a következő szöveg lép:
   
      „A 2014. évi, a kedvezményezettek által 2015-ben végrehajtandó programot szolgáló hozzájárulás maximális összege 15 500 000 EUR, amelyet az Európai Unió 2014. évi általános költségvetésének alábbi költségvetési tételéből kell finanszírozni: 17.0403.”
   
   2. cikk
   A 2014/C 244/06 végrehajtási határozat mellékletének módosítása
   (1)   A 2014/C 244/06 végrehajtási határozat mellékletének címében „a Bizottság 2015. évi munkaprogramjáról” szöveg helyébe a következő szöveg lép: „a Bizottság 2014. évi munkaprogramjáról”, valamint az „Uniós referencialaboratóriumok – Bizottság – 2015. évi munkaprogram” szöveg helyébe a következő lép: „Uniós referencialaboratóriumok – Bizottság – 2014. évi munkaprogram”.
   (2)   Az 1.1., „Bevezetés” című rész első bekezdésének első és második sorában a következő rész törlésre kerül: „a 2015. évre vonatkozó”.
   (3)   Az 1.5., „Prioritások” című rész harmadik bekezdésében a „nemcsak a 2015-ösben” szöveg helyébe a következő lép: „nemcsak a 2014-esben”.
   (4)   i. Az 1,7. Az 1.7., „Alapvető követelmények” című rész harmadik pontjában az odaítélési szempontok kapcsán a „megfelelés a Bizottság 2015-re szóló jelenlegi munkaprogramjában foglalt célkitűzéseknek és prioritásoknak” szöveg helyébe a következő lép: „megfelelés a Bizottság 2014-re szóló jelenlegi munkaprogramjában foglalt célkitűzéseknek és prioritásoknak”.
   
      Kelt Brüsszelben, 2014. december 18-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 165., 2004.4.30., 1. o.
   
   
      (2)  HL L 189., 2014.6.27., 1. o.
   
   
      (3)  HL L 298., 2012.10.26., 1. o.